CELEX: 62018TN0235
Language: sk
Date: 2018-04-06 00:00:00
Title: Vec T-235/18: Žaloba podaná 6. apríla 2018 – Qualcomm/Komisia

4.6.2018   
            
            
               SK
            
            
               Úradný vestník Európskej únie
            
            
               C 190/41
            
         Žaloba podaná 6. apríla 2018 – Qualcomm/Komisia
   (Vec T-235/18)
   (2018/C 190/66)
   Jazyk konania: angličtina
   
      Účastníci konania
   
   
      Žalobkyňa: Qualcomm, Inc. (San Diego, Kalifornia, Spojené štáty) (v zastúpení: M. Pinto de Lemos Fermiano Rato, M. Davilla a M. English, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               zrušil, prípadne podstatne znížil pokutu,
            
         
               —
            
            
               nariadil prijatie opatrení na zabezpečenie priebehu konania alebo vykonanie dokazovania uvedených v žalobe, a
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza sedem žalobných dôvodov.
   
               1.
            
            
               Prvý žalobný dôvod je založený na tom, že pri prijatí napadnutého rozhodnutia došlo k zjavným procesným pochybeniam.
            
         
               2.
            
            
               Druhý žalobný dôvod je založený na tom, že pri prijatí napadnutého rozhodnutia došlo k zjavnému nesprávnemu právnemu posúdeniu a toto rozhodnutie nie je odôvodnené a skresľuje dôkazy tým, že odmieta odôvodnenie spoločnosti Qualcomm založené na hospodárskej efektívnosti.
            
         
               3.
            
            
               Tretí žalobný dôvod je založený na tom, že napadnuté rozhodnutie vychádza z nesprávneho právneho posúdenia a zjavne nesprávneho posúdenia, keďže sa v ňom konštatuje, že sporné dohody mohli mať prípadné protisúťažné účinky.
            
         
               4.
            
            
               Štvrtý žalobný dôvod je založený na tom, že napadnuté rozhodnutie vychádza zo zjavne nesprávneho posúdenia, pokiaľ ide o definíciu relevantného trhu výrobkov a existenciu dominantného postavenia.
            
         
               5.
            
            
               Piaty žalobný dôvod je založený na tom, že napadnuté rozhodnutie vychádza z nesprávneho právneho posúdenia a zjavne nesprávneho posúdenia a nie je odôvodnené, pokiaľ ide o dĺžku trvania uvádzaného porušenia.
            
         
               6.
            
            
               Šiesty žalobný dôvod je založený na tom, že napadnuté rozhodnutie vychádza zo zjavne nesprávneho posúdenia, pokiaľ ide o uplatnenie usmernení pre výpočet pokút a porušuje zásadu proporcionality.
            
         
               7.
            
            
               Siedmy žalobný dôvod je založený na tom, že napadnuté rozhodnutie vychádza zo zjavne nesprávneho posúdenia, pokiaľ ide o stanovenie právomoci Komisie a vplyv na obchod medzi členskými štátmi.